तेंदूए ने बकरी को घायल किया, दहशत में ग्रामीण
भगवानपुरा | यहां से 16 किमी दूर पीपलझोपा में दो दिन पहले तेंदूए ने बकरी को घायल कर दिया। इससे ग्रामीण दहशत में है। ग्रामीणों ने तेंदूए को पकड़ने की मांग की है। उधर वन विभाग का कहना है जांच कर रहे हैं। पानी की कमी के कारण तेंदूए जंगल के बाहर आ जाते हैं। पीपलझोपा के राज मोहली व गोपालपुरा, धरमपुरी क्षेत्र में तेंदूए दिखाई दिया है। ग्रामीण लालसिंह, गेमसिंह, पूनमचंद ने बताया रविवार रात को खेत में सिंचाई के लिए गए थे। तेंदूआ दिखाई दिया था। उन्होंने बताया तेंदूआ रात में फालिया में आते हैं। ग्रामीण असिंह ने बताया बकरी को घायल किया है। वन विभाग को सूचना दी है। डिप्टी रेंजर मोहन बिलाड़े ने बताया ग्रामीणों की सूचना पर सर्चिंग जारी है। पानी की कमी के कारण तेंदूए सहित अन्य जानवर जंगल के बाहर आ जाते हैं। इसके पहले क्षेत्र से दो तेदूओं को पकड़ा था।
hin_Deva hin_Deva